b'\n_START_ARTICLE_\nUnionen S\xc3\xb8r-Afrika\n_START_SECTION_\nKonstitusjon\n_START_PARAGRAPH_\nI motsetning til Canada og Australia var unionen en enhetsstat, fremfor en f\xc3\xb8derasjon, hvor hver av kolonienes parlamenter ble avskaffet og erstattet med provinsr\xc3\xa5d. Et parlament med tokammersystem ble opprettet som bestod av et representantenes hus og et senat, og dets medlemmer ble for det meste valgt av landets hvite minoritet. Under unionen forandret stemmeretten seg flere ganger, ofte for \xc3\xa5 dekke behovene til den sittende regjeringen. Parlamentarisme r\xc3\xa5det og med unntak av sikring av prosedyrer, var domstolene ute av stand til \xc3\xa5 blande seg inn i parlamentets avgj\xc3\xb8relser eller politikk._NEWLINE_P\xc3\xa5 grunn av uenigheter over hvor unionens hovedstad skulle v\xc3\xa6re, ble det inng\xc3\xa5tt et kompromiss hvor hver provins ble gitt en del av hovedstadens fordeler. Administrasjonen skulle sitte i Pretoria i Transvaal, parlamentet skulle v\xc3\xa6re i Cape Town i Kapp, h\xc3\xb8yesterett skulle v\xc3\xa6re i Bloemfontein i Oranjefristaten og Pietermaritzburg i Natal ble gitt en finansiell kompensasjon. Denne ordningen eksisterer den dag i dag siden de fleste statsorganer med unntak av konstitusjonsdomstolen, menneskerettighetskommisjonen (begge i Johannesburg, h\xc3\xb8yesterett og juridisk tjenestekommisjon (begge i Bloemfontein) og parlamentet (Cape Town), ligger i Pretoria. Men den eneste referansen i dagens s\xc3\xb8rafrikanske konstitusjon er at Cape Town er setet for parlamentet._NEWLINE_Unionen forble innledningsvis under den britiske monarken som selvstyrt domene i det britiske imperiet. Da Westminsterstatuttet i 1931 ble vedtatt, ble unionen regnet som likeverdig til andre samvelderiker, og Storbritannia kunne ikke lenger innf\xc3\xb8re lover p\xc3\xa5 vegne av S\xc3\xb8r\xe2\x80\x93Afrika. Dermed oppstod en separat s\xc3\xb8rafrikansk trone, og kongen hersket i landet som konge av S\xc3\xb8r\xe2\x80\x93Afrika fremfor som konge av Storbritannia. Monarken ble representert i S\xc3\xb8r\xe2\x80\x93Afrika av en generalguvern\xc3\xb8r, mens den effektive makten ble ut\xc3\xb8vd av statsministeren som var regjeringssjef. Louis Botha, tidligere boergeneral, ble utnevnt til den f\xc3\xb8rste statsministeren i unionen og ledet en koalisjon som representerte de hvite afrikander og de engelsk\xe2\x80\x93spr\xc3\xa5klige samfunnene. Tiltale i domstolene ble f\xc3\xb8rt i kronens navn, sitert i formatet Rex v anklaget, og regjeringstjenestemenn tjente i kronens navn. I l\xc3\xb8pet av unionens tid, ble den kongelige stilen til monarken modifisert, med Elizabeth II som den siste regjerende dronning av S\xc3\xb8r\xe2\x80\x93Afrika._NEWLINE_Opprinnelig som en beskyttet paragraf, ble nederlandsk et offisielt spr\xc3\xa5k sammen med engelsk, men det ble i realiteten erstattet av afrikaans i 1926, mens nederlandsk og afrikaans eksisterte lovmessig ved siden av hverandre frem til 1960-\xc3\xa5rene._NEWLINE_Etter en folkeavstemning den 5. oktober 1960 hvor hvite stemte for en republikk, ble unionen Republikken S\xc3\xb8r\xe2\x80\x93Afrika den 31. mai 1961 og forlot Samveldet da den stod foran ford\xc3\xb8mmelse for sin apartheid\xe2\x80\x93politikk. Etterp\xc3\xa5 vedtok parlamentet en konstitusjon som opphevet S\xc3\xb8r-Afrikavedtaket. Trekkene til unionen ble overf\xc3\xb8rt med sv\xc3\xa6rt f\xc3\xa5 endringer til den nylig opprettede republikken. Avgj\xc3\xb8relsen om \xc3\xa5 forandre fra en union til en republikk ble h\xc3\xa5rfint avgjort i folkeavstemningen. Avgj\xc3\xb8relsen sammen med S\xc3\xb8r\xe2\x80\x93Afrikas insistering p\xc3\xa5 \xc3\xa5 beholde sin apartheidpolitikk resulterte i landets i realiteten utvisning fra Samveldet, S\xc3\xb8r\xe2\x80\x93Afrika forlot organisasjonen da det ble bestemt at hun ikke bli v\xc3\xa6rende p\xc3\xa5 de betingelsene hun \xc3\xb8nsket._NEWLINE_Grunnleggerne av unionen hadde en noks\xc3\xa5 annerledes forst\xc3\xa5else av rase enn det som samfunnet i dag har. Derfor ble det lagt ned en del vurderingen rundt sp\xc3\xb8rsm\xc3\xa5let. Det kan sies at unionen var s\xc3\xa5 opptatt av \xc3\xa5 forene de \xc2\xabhvite rasene\xc2\xbb (britene og boerne) til en eneste rase at den lot gapet mellom hvite og svarte vokse._NEWLINE_S\xc3\xb8r\xe2\x80\x93Afrikavedtaket la ned to provisjoner med tanke p\xc3\xa5 rase: For det f\xc3\xb8rste bygget det inn stemmerettsystemet til Kappkolonien som opererte fritt for rasevurderinger (selv om sosio\xe2\x80\x93\xc3\xb8konomiske restriksjoner gjorde at det ikke var mulig for ikke\xe2\x80\x93hvite \xc3\xa5 ha reelt politiske uttrykk). For det andre gjorde det \xc2\xabinnf\xc3\xb8dte aff\xc3\xa6rer\xc2\xbb til en sak for den nasjonale regjeringen. Praksisen var derfor \xc3\xa5 etablere en minister for innf\xc3\xb8dte aff\xc3\xa6rer.\n_START_SECTION_\nBakgrunn for unionen\n_START_PARAGRAPH_\nVed avslutningen av krigen mellom britene og boerne i 1902, var de fire koloniene for f\xc3\xb8rste gang under et felles flagg, og det viktigste hinderet for union som forhindret planene om forening tidligere, var borte. Det langvarige \xc3\xb8nsket til mange koloniadministratorer om \xc3\xa5 etablere en forent struktur ble umiddelbart mulig. Det mest kjente tidligere fors\xc3\xb8ket var antagelig lord Carnaverons f\xc3\xb8derasjonsplaner._NEWLINE_Handelstollene hadde lenge v\xc3\xa6rt en konfliktkilde mellom de forskjellige politiske enhetene i det s\xc3\xb8rlige Afrika. I hjertet av krisen l\xc3\xa5 det faktum at Transvaal var en landl\xc3\xa5st \xc3\xb8konomisk kjerne som mislikte sterkt sin avhengighet av naboene, i tillegg til kostnadene som det ble p\xc3\xa5lagt gjennom jernbane\xe2\x80\x93 og havne\xe2\x80\x93avgifter._NEWLINE_Kappkolonien var sv\xc3\xa6rt avhengige p\xc3\xa5 toll som inntektskilde og konkurrerte direkte med b\xc3\xa5de Natal og portugisisk \xc3\x98st\xe2\x80\x93Afrika (Mosambik). P\xc3\xa5 tiden for foreningen gikk lastene som skulle til Witwatersrand\xe2\x80\x93omr\xc3\xa5det inn gjennom Louren\xc3\xa7o Marques (n\xc3\xa5 Maputo i Mosambik) hovedsakelig p\xc3\xa5 grunn av den relative distansen og ZARs politikk om \xc3\xa5 redusere sin avhengighet av det britiske imperiet. South African Customs Union ble opprettet i 1906, men forskjellige problemer eksisterte med ordningen, s\xc3\xa6rlig fordi Transvaal insisterte p\xc3\xa5 \xc3\xa5 dominere unionen._NEWLINE_Etter foreningen fortsatte SACU \xc3\xa5 eksistere og inkluderte de britiske territoriene (protektoratene og Rhodesia).\n_START_SECTION_\nUnionen S\xc3\xb8r\xe2\x80\x93Afrika og S\xc3\xb8r\xe2\x80\x93Rhodesia\n_START_PARAGRAPH_\nKolonien S\xc3\xb8r-Rhodesia hadde i 1922 sjansen (som til slutt ble forkastet) til \xc3\xa5 slutte seg til unionen gjennom en folkeavstemning. Folkeavstemningen skyldtes at British South Africa Companys styre i S\xc3\xb8r\xe2\x80\x93Rhodesia i 1920 ikke lenger var praktisk. Mange foretrakk en eller annen form for \xc2\xabansvarlig regjering\xc2\xbb. Noen foretrakk en slik regjering innenfor S\xc3\xb8r\xe2\x80\x93Rhodesia, mens andre, s\xc3\xb8rlig i Matabeleland, foretrakk medlemskap i Unionen S\xc3\xb8r\xe2\x80\x93Afrika._NEWLINE_F\xc3\xb8r folkeavstemningen bes\xc3\xb8kte representanter fra S\xc3\xb8r\xe2\x80\x93Rhodesia Cape Town hvor statsministeren i S\xc3\xb8r\xe2\x80\x93Afrika, Jan Smuts, til slutt tilb\xc3\xb8d betingelser han regnet som fornuftige og som regjeringen i Storbritannia fant akseptable. Selv om meningen i regjeringen i Storbritannia, den s\xc3\xb8rafrikanske regjeringen og BSAC foretrakk alternativet med union (og noen fors\xc3\xb8kte \xc3\xa5 blande seg inn i folkeavstemningen), viste avstemningen at 59,4% foretrakk en ansvarlig regjering for en separat koloni, mens 40,6% ville slutte seg til unionen.\n_START_SECTION_\nUnionen S\xc3\xb8r\xe2\x80\x93Afrika og S\xc3\xb8rvest\xe2\x80\x93Afrika\n_START_PARAGRAPH_\nEtter utbruddet av f\xc3\xb8rste verdenskrig i 1914, okkuperte og annekterte S\xc3\xb8r\xe2\x80\x93Afrika kolonien Tysk Sydvest-Afrika. Da Folkeforbundet ble etablert etter krigen, fikk S\xc3\xb8r\xe2\x80\x93Afrika et klasse C\xe2\x80\x93mandat til \xc3\xa5 administrere S\xc3\xb8rvest\xe2\x80\x93Afrika \xc2\xabunder lovene til mandateieren (S\xc3\xb8r\xe2\x80\x93Afrika) som en integrert del av sitt territorium\xc2\xbb. Etter dette regnet Unionen S\xc3\xb8r\xe2\x80\x93Afrika S\xc3\xb8rvest\xe2\x80\x93Afrika som sin femte provins, selv om dette aldri var en offisiell status._NEWLINE_Med opprettelse av De forente nasjoner, appellerte unionen til innlemmelse av S\xc3\xb8rvest\xe2\x80\x93Afrika, men deres s\xc3\xb8knad ble avsl\xc3\xa5tt av FN som inviterte S\xc3\xb8r\xe2\x80\x93Afrika til \xc3\xa5 forberede en formynderskapsavtale i stedet. Denne invitasjonen ble igjen avsl\xc3\xa5tt av unionen som etterp\xc3\xa5 ikke forandret administrasjonen av S\xc3\xb8rvest\xe2\x80\x93Afrika og fortsatte \xc3\xa5 forholde seg til sitt opprinnelige mandat. Dette f\xc3\xb8rte til en kompleks juridisk krangel som ikke var fullf\xc3\xb8rt da unionen ble erstattet av republikken. Unionen vedtok i 1949 en lov som f\xc3\xb8rte S\xc3\xb8rvest\xe2\x80\x93Afrika tettere ved \xc3\xa5 gi S\xc3\xb8rvest\xe2\x80\x93Afrika representasjon i det s\xc3\xb8rafrikanske parlamentet. Til slutt trakk republikken seg ut av sine forpliktelser til S\xc3\xb8rvest\xe2\x80\x93Afrika._NEWLINE_Walvis Bay som n\xc3\xa5 er i Namibia var opprinnelig del av Unionen S\xc3\xb8r\xe2\x80\x93Afrika siden den var del Kappkolonien ved inng\xc3\xa5elsen av unionen. Walvis Bay ble i 1921 integrert med klasse C\xe2\x80\x93mandatet i resten av unionens periode og i republikktiden.\n_START_SECTION_\nWestminstertraktaten\n_START_PARAGRAPH_\nWestminsterstatuttet, som ble vedtatt av imperieparlamentet i desember 1931, opphevet kolonilovenes validitetsvedtak og innf\xc3\xb8rte Balfourdeklarasjonen av 1926. De hadde en grundig effekt p\xc3\xa5 unionens konstitusjonelle struktur og status. Den mest kjente effekten var at det s\xc3\xb8rafrikanske parlamentet ble frigjort fra mange restriksjoner med tanke p\xc3\xa5 handlingsrommet i det s\xc3\xa5kalte \xc2\xabsp\xc3\xb8rsm\xc3\xa5let om de innf\xc3\xb8dte\xc2\xbb. Men opphevelsen var ikke nok til \xc3\xa5 la det s\xc3\xb8rafrikanske parlamentet ignorere de innebygde klausulene (South Africa Act) i konstitusjonen som f\xc3\xb8rte til konstitusjonell krise i 1950\xe2\x80\x93\xc3\xa5rene.'